Sektor korporativnih komunikacija

Av. V. Holjevca 10

Zagreb 10002

Tel: 01 6450 406

Fax: 01 6452 406

**PRIOPĆENJE**

**Inini volonteri uredili školski park u Bedekovčini sklopu Zelenog pojasa**

* **U sklopu Ininog natječaja Zeleni pojas 2015., OŠ Bedekovčina dobila sredstva za projekt „Uredimo školski park - učimo i igrajmo se na otvorenom“**
* **Uoči akcije INA Kluba volontera, hrvatski paraolimpijac Branimir Budetić održao motivacijsko predavanje učenicima**

**Bedekovčina, 23. svibnja 2016.** – **U suradnji s OŠ Bedekovčina INA Klub volontera proveo je volontersku akciju kao završnu aktivnost na projektu "Uredimo školski park – učimo i igrajmo se na otvorenom". Projekt izgradnje i uređenja učionice i igraonice na otvorenome sufinancira INA u sklopu Zelenog pojasa 2015. godine.**

Ravnatelj OŠ Bedekovčina g. Ivan Paradi ovom prilikom je izjavio: *„Ovaj projekt ima višestruki značaj za školu i za lokalnu zajednicu: dana je prostoru dodana vrijednost te je unaprijeđen odgojno-obrazovni proces i povećana mogućnost kvalitetnog provođenja vremena u prirodi djeci iz Bedekovčine i okolice. Zahvalni smo Ini jer bez potpore koju nam je pružila kroz program Zeleni pojas projekt ne bismo mogli realizirati.“*

Povodom Svjetskog dana sporta koji se obilježava 25. svibnja, a nastavno na partnerstvo Ine i Hrvatskog paraolimpijskog odbora, uoči volonterske akcije učenici su imali priliku poslušati motivacijsko predavanje Branimira Budetića, paraolimpijca u kategoriji bacanje koplja za slabovidne osobe. Branimir (rođen 1990. godine) je osvojio brončanu medalju na Paraolimpijskim igrama u Londonu i srebrnu na Paraolimpijskim igrama u Pekingu te će sudjelovati i na ovogodišnjim igrama u Rio de Janeiru. Nakon predavanja je izjavio: *„Zadovoljstvo mi je što sam se mogao odazvati ovakvom projektu koji provodi INA. Ulaganje u mlade je ono što najviše pridonosi kvalitetnom razvoju njihove osobnosti. Nadam se da je motivacijski govor koji sam vodio s učenicima O. Š. Bedekovčina ostao u dobrom sjećanju, te da su dobili odgovore na pitanja glede paraolimpijskog sporta.“*

Ova volonterska akcija i ostale koje INA klub volontera organizira u svibnju dio su manifestacije „Hrvatska volontira“ koja se u organizaciji Hrvatske mreže volonterskih centara održavala na cijelom području Hrvatske od 16. do 21. svibnja.

**O INA Grupi**

INA Grupa ima vodeću ulogu u naftnom poslovanju u Hrvatskoj te značajnu ulogu u regiji u istraživanju i proizvodnji nafte i plina, preradi nafte te distribuciji nafte i naftnih derivata. INA Grupu čini više ovisnih društava u potpunom ili djelomičnom vlasništvu INA, d.d. Sjedište Grupe nalazi se u Zagrebu, Hrvatska. U području istraživanja i proizvodnje nafte i plina, INA danas posluje, osim u Hrvatskoj, u Angoli i Egiptu. Prerada nafte odvija se u Ininim rafinerijama nafte; RN Rijeka i RN Sisak, dok se regionalna maloprodajna mreža sastoji od 437 benzinskih postaja u Hrvatskoj i u susjednim zemljama.

**PR**

Avenija Većeslava Holjevca 10, Zagreb

Tel: 01 6450 552|Fax: 01 6452 406| @: [pr@ina.hr](mailto:pr@ina.hr)